दूसरी कथा के अनुसार भगवान श्री कृष्ण भ्रमण को एक बगीचे में जाया करते थे और उस बगीचे के समस्त पुष्पों को निहारते थे. उसी बगीचे में एक बबूल का वृक्ष भी था जो भगवान श्री कृष्ण के स्पर्श से वंचित रह जाता था. एक दिन उस बबूल के वृक्ष ने अपनी व्यथा भगवान श्री कृष्ण के समक्ष रखी तो प्रभु बोले यदि तुम मेरा स्पर्श पाना चाहते हो तो तुम्हे अपने एक अंग का दान करना होगा जिसमे तुम्हे बहुत कष्ट होगा. बबूल श्री कृष्ण से बोला आपका स्पर्श प्राप्त करने के लिए में अनेको कष्ट सहन करने को तैयार हु. तब श्री कृष्ण ने उस बबूल के वृक्ष की एक साख काट कर उस से एक सुन्दर बाँसुरी बना दी. बबूल के बलिदान के लिए वह बाँसुरी भगवान श्री कृष्ण की प्रिय हो गई और हर समय भगवान उस अपने पास ही रखते थे.